En liten (ca. 1,5 millimeter), avlang, brunlig kortvinge. Kroppen har spredte, ganske lange børstehår. Hodet er avrundet firkantet med små fasettøyne, maksillarpalpene er ganske små. Pronotum er ganske stort, rundet, litt bredere enn langt. Dekkvingene er jevnbrede, kortere enn pronotum. Flygevingene er velutviklede. Bakkroppen er jevnbred. Beina er middels lange, føttene fem-leddete.